als_Latn dik_Latn sag_Latn
Kryeministri serb, Aleksandër Vuçiq, gjatë fjalimit që mbajti në Graçanicë sot, duke i’u drejtuar qeverisjes në Prishtinë, u shpreh: “Ju që po qeverisni në Prishtinë, e keni për obligim që të përmirësoni jetën e serbëve të Kosovës, e keni për obligim që të ndërtoni secilën shtëpi të tyre, e keni për obligim që të punoni për ta, në të kundërtën nëse keni marrë ato karrika vetëm për t’u pasuruar përvete, largohi nga aty”, transmeton zeri.info.
Fjalimi kryesor i Vuçiqit, që e mbajti në Graçanicë, pas vizitës që i bëri fshatit Pasjan dhe më pas komunës së Shtërpcës, ishtë plotë mesazhe nacionaliste, mesazhe nxitëse, e mbi të gjitha përplot porosi, që Serbia do të mbetet përgjithmonë prezente në Kosovë.
E quajti Kosovën ‘djepi i Serbisë’, tha se serbët do të jetojnë përgjithmonë në ‘Kosovë e Metohi’, nga të cilët kërkojë që të mos i shesin pronat, shkruan më tej Zëri.
“Mos i shisni pronat, ju keni qenë këtu, do të mbeteni këtu dhe ne do të ndihmojmë që të keni të ardhme më të mirë në Kosovë e Metohi”, u shpreh ai.
Premtoj dhe u zotua para qindra serbëve që kishin dalur për ta pritur, të cilët brohorisnin ‘Kosovo je Srbija’ (Kosova është Serbi), se do të punojë me përkushtimin më të madh për të përmirësuar jetën e tyre.
“Jo vetëm zyra e Kosovës në qeverinë e Serbisë, por i tërë kabineti i qeverisë, është i angazhuar që të punojë për ju. Vet fakti që kam ardhur këtu me 6 ministrat e kabinetit tim, e dëshmon një gjë të tillë”, tha ndër tjerash Vuçiq.
Ne kemi një Serbi, e Kosova është pjesë e saj. ‘Rroftw Kosova e Metohia dhe urime Vitin e Ri”, ka pwrfunduar fjalimin e tij nw Graçanicë. /Zëri/
als_Latn als_Latn als_Latn als_Latn als_Latn als_Latn als_Latn